# Wordskabelon til udarbejdelse af vedtægt

# (efterskole eller fri fagskole med skolekreds/repræsentantskab)

Nedenstående wordskabelon til udarbejdelse af skolens vedtægt indeholder farvemarkering til brug for udfyldelse af de krøllede og kantede parenteser i standardvedtægten samt enkelte kommentarer med vejledende tekst.

Alle farvemarkeringer, hjælpetekster, krøllede og kantede parenteser skal slettes, når vedtægten er udarbejdet og inden offentliggørelse på skolens hjemmeside.

Der må ikke ændres i den sorte tekst, udover hvor der i teksten står ”formand” eller ”næstformand”, idet man i stedet kan anvende et kønsneutralt udtryk.

Markering med gul {krøllet parentes}: Frivillig at medtage, men teksten inde i parentesen kan ikke ændres.

Markering med blå [kantet parentes]: Skal udfyldes med de angivne oplysninger. Teksten i kursiv inde i parentesen skal ikke medtages men erstattes af skolens egen tekst.

Blå markering inde i gul markering: Hvis den gule markering medtages, skal feltet med den blå markering udfyldes. Teksten i kursiv inde i den kantede parentes skal ikke medtages men erstattes af skolens egen tekst.

Markering med grå: Tekst med skråstreg, hvor kun ét ud af to ord skal medtages i vedtægten, f.eks. generalforsamling/repræsentantskabsmøde.

Hvis der er mulighed for at vælge mellem flere frivillige stykker i en paragraf, skal stykkerne nummereres fortløbende.

**VEDTÆGT FOR [SKOLENS NAVN]**

*Skolens navn, adresse m.v.*

**§ 1.** Skolens navn er [*skolens navn*].

*Stk. 2.* Skolen er beliggende [*skolens adresse*].

*Stk. 3.* Skolens cvr-nr. er [*skolens cvr-nr*.].

*Stk. 4.* Skolen er oprettet [*angiv oprettelsesåret samt evt. dato*]. {[*Angiv evt. historik med kombinationer, spaltninger mv.*]}

*Stk. 5.* Skolen [*angiv, om aktiviteten enten påbegynder (nye skoler) eller påbegyndte (eksisterende skoler)*] sin undervisningsaktivitet i [*skoleår, hvor undervisningsaktiviteten påbegyndes/påbegyndtes*].

*Skolens formål {og værdigrundlag}*

**§ 2.** [*Angiv, om der er tale om en efterskole, fri fagskole eller kombination heraf*] formål er at tilbyde kurser og undervisning efter lov om efterskoler og frie fagskoler. Skolen skal efter sit formål og i hele sit virke forberede eleverne til at leve i et samfund som det danske med frihed og folkestyre samt udvikle og styrke elevernes demokratiske dannelse og deres kendskab til og respekt for grundlæggende friheds- og menneskerettigheder, herunder ligestilling mellem kønnene.

{*Stk. x.* [*Angiv såfremt skolen er godkendt med et samlet særligt undervisningstilbud*].}

{*Stk. x.* [*Angiv skolens værdigrundlag*].}

*Skolens organisering og drift*

**§ 3.** Skolen er en uafhængig og selvejende undervisningsinstitution.

*Stk. 2.* Skolens drift finansieres ved offentlige tilskud, elevbetaling, økonomiske bidrag fra skolekredsen/repræsentantskabet og eventuelt bidrag fra andre. Skolens midler må alene komme skolens skole- og undervisningsvirksomhed til gode, og et eventuelt overskud ved skolens drift tilfalder skolen.

*Stk. 3.* Bidrag til skolen giver ikke bidragyderen ret til nogen del af skolens formue eller til udbytte af nogen art.

*Stk. 4*. Skolens likvide midler skal anbringes i overensstemmelse med bestemmelserne herom i lov om efterskoler og frie fagskoler og må ikke anbringes på konti m.v., som andre end skolen har rådighed over.

*Bestyrelsens opgaver m.v.*

**§ 4.** Bestyrelsen

1. har den overordnede ledelse af skolen.
2. har ansvaret for skolens økonomi og drift og skal forvalte skolens midler, så de bliver til størst mulig gavn for skolen og sørge for, at der tages skyldige økonomiske hensyn. Bestyrelsen er ansvarlig over for børne- og undervisningsministeren for, at betingelser og vilkår for ydelse af tilskud overholdes. Bestyrelsen er tillige ansvarlig over for skolekreds/repræsentantskab.
3. har ansvaret for, at der hvert år i overensstemmelse med gældende regler udarbejdes en retvisende årsrapport, som underkastes betryggende revision efter de gældende regler af en godkendt revisor valgt af bestyrelsen og indsendes til ministeriet inden for den fastsatte frist, og at alle bestyrelsesmedlemmer har underskrevet årsrapporten.
4. har ansvaret for skolens vedtægt, og for at skolens vedtægt til enhver tid er i overensstemmelse med lovgivningen, og skal i tilfælde af uoverensstemmelse mellem lovgivningen og vedtægtens ordlyd følge lovgivningen og uden ugrundet ophold bringe vedtægten i overensstemmelse hermed.
5. ansætter og afskediger forstanderen {med generalforsamlingens/repræsentantskabsmødets godkendelse} og ansætter og afskediger skolens øvrige ledere og personale efter indstilling fra forstanderen{, idet bestyrelsen dog kan overdrage forstander sin ret til at ansætte og afskedige skolens øvrige ledere og personale}.
6. godkender en plan for skolens evaluering af dens virksomhed i forhold til skolens værdigrundlag.
7. godkender en årsplan og en indholdsplan for det enkelte kursus, idet bestyrelsen dog kan bemyndige forstanderen til at godkende indholdsplan.
8. træffer beslutning om elevbetalingens størrelse.
9. træffer beslutning om køb, salg og pantsætning af fast ejendom.
10. underretter Børne- og Undervisningsministeriet om skolens nedlæggelse.
11. fører protokol over sine beslutninger og indfører konstateret inhabilitet, jf. § 5, i protokollen {og fastsætter en forretningsorden for sin virksomhed}.

**§ 5.** Bestyrelsens medlemmer er omfattet af bestemmelserne i forvaltningslovens kapitel 2 og 8 om inhabilitet og tavshedspligt m.v.

*Stk. 2.* Et bestyrelsesmedlem er inhabilt i sager, hvori vedkommende eller dennes nærmeste har økonomisk eller særlig personlig interesse. I tilfælde af konstateret inhabilitet skal det fremgå af protokollen, at vedkommende har trukket sig fra forhandlinger og afstemninger.

*Stk. 3.* En mødedeltager har tavshedspligt i sager, hvori væsentlige hensyn til personers eller skolens interesser gør det nødvendigt at hemmeligholde oplysninger om personlige eller interne, herunder økonomiske, forhold.

**§ 6.** Ved udøvelsen af deres hverv er bestyrelsens medlemmer ikke undergivet beslutninger truffet af den organisation, institution eller lignende, som har valgt eller udpeget dem.

**§ 7.** Bestyrelsesmedlemmer hæfter ikke personligt for skolens gæld.

**§ 8.** Bestyrelsens medlemmer kan ikke modtage honorar eller lignende betaling af skolens midler for varetagelsen af hvervet som bestyrelsesmedlem.

{*Stk. 2.* Skolen kan udbetale kørselsgodtgørelse til bestyrelsesmedlemmer efter reglerne i tjenesterejseaftalen, jf. Finansministeriets cirkulære nr. 9002 af 3. januar 2023.}

*Bestyrelsens sammensætning, funktionsmåde, funktionsperiode m.v.*

**§ 9***.* Bestyrelsen består af [*konkret antal, der skal være mindst 5*] stemmeberettigede medlemmer, hvoraf flertallet vælges på generalforsamlingen/repræsentantskabsmødet af og blandt skolekredsens/repræsentantskabets medlemmer. De øvrige medlemmer kan udpeges af navngivne foreninger, kommuner m.v. Bestyrelsen bør så vidt muligt have en afbalanceret sammensætning af kvinder og mænd.

*Stk. 2.* [*Konkret antal, der er mindst 3 og højst det antal, som er angivet i stk. 1*] medlemmer vælges på generalforsamlingen/repræsentantskabsmødet af og blandt skolekredsens/repræsentantskabets medlemmer. Medlemmerne vælges for en periode på [*angiv enten 1, 2, 3 eller 4 år*]. Genvalg kan ske.

{*Stk. x.* [*Konkret antal*] suppleant{er} til de i stk. 2 nævnte bestyrelsesmedlemmer vælges af og blandt skolekredsens/repræsentantskabets medlemmer.}

{*Stk. x*. [*Konkret antal*] medlem{mer} udpeges af [*angiv det udpegende organ*]. [*Angiv hvor længe medlemmets/medlemmernes funktionsperiode varer, idet den skal være enten 1, 2, 3 eller 4 år*]. Genudpegning kan ske.}

{*Stk. x*. [*Konkret antal*] medlem{mer} udpeges af [*angiv det udpegende organ*]. [*Angiv hvor længe medlemmets/medlemmernes funktionsperiode varer, idet den skal være enten 1, 2, 3 eller 4 år*]. Genudpegning kan ske.}

{*Stk. x*. [*Konkret antal*] medlem{mer} udpeges af [*angiv det udpegende organ*]. [*Angiv hvor længe medlemmets/medlemmernes funktionsperiode varer, idet den skal være enten 1, 2, 3 eller 4 år*]. Genudpegning kan ske.}

**§ 10.** Medarbejdere og elever ved skolen kan ikke være medlemmer af bestyrelsen eller deltage i valg af medlemmer. {Medarbejdere kan være repræsenteret ved bestyrelsens møder uden stemmeret.}

**§ 11*.*** Bestyrelsen konstituerer sig selv og vælger sin formand og næstformand af sin midte.

*Stk. 2.* Bestyrelsen er beslutningsdygtig, når mindst halvdelen af medlemmerne er til stede.

*Stk. 3.* Beslutninger træffes ved almindelig stemmeflerhed. Ved stemmelighed er formandens stemme afgørende.

*Stk. 4.* Ved beslutninger om køb, salg og pantsætning af fast ejendom kræves, at mindst 2/3 af samtlige stemmeberettigede bestyrelsesmedlemmer stemmer for.

**§ 12.** Bestyrelsesmedlemmer skal være myndige.

*Stk. 2.* Et flertal af bestyrelsens medlemmer, herunder formanden, skal være registreret i CPR med bopæl i Danmark eller tilhøre det danske mindretal i Sydslesvig.

*Stk. 3.* Et medlem af bestyrelsen ved en skole inden for samme skoleform kan ikke være medlem af bestyrelsen.

*Stk. 4*. Lejer skolen ejendomme m.m. af andre, kan følgende personer ikke være medlem af bestyrelsen, medmindre lejeforholdet er af uvæsentligt omfang:

1. Personer, der udlejer ejendomme m.m. til skolen.
2. Medlemmer af bestyrelsen i fonde, selskaber, foreninger eller andre virksomheder, der udlejer ejendomme m.m. til skolen, eller som kontrollerer udlejer af ejendomme m.m. til skolen.
3. Advokater, revisorer eller lignende rådgivere for de i nr. 1 angivne personer.
4. Advokater, revisorer eller lignende rådgivere for de i nr. 2 angivne fonde, selskaber, foreninger eller andre virksomheder.
5. Ansatte i ledende stillinger hos de i nr. 1 angivne personer.
6. Ansatte i ledende stillinger i de i nr. 2 angivne fonde, selskaber, foreninger eller andre virksomheder.

**§ 13***.* Hvis et medlem ikke længere opfylder betingelserne for at være medlem efter vedtægten eller lovens § 7, stk. 2 og 3, skal medlemmet øjeblikkeligt udtræde af bestyrelsen.

**§ 14.** Et bestyrelsesmedlem kan ikke afsættes i funktionsperioden. {Et bestyrelsesmedlem valgt af skolekredsen/repræsentantskabet kan dog afsættes, hvis dette med almindelig stemmeflerhed besluttes på et møde i det vælgende organ, hvis dagsorden indeholder et punkt om afstemning om afsættelse af det pågældende bestyrelsesmedlem.}

**§ 15.** Hvis et medlem udtræder af bestyrelsen i funktionsperioden, indtræder suppleanten for resten af funktionsperioden. Kan en suppleant ikke indtræde, skal der hurtigst muligt udpeges eller vælges et nyt medlem for den resterende del af valgperioden.

*Skolens forstander og øvrige personale*

**§ 16.** Den daglige ledelse af skolen varetages af forstanderen, som tillige har det pædagogiske ansvar.

*Stk. 2.* [*Angiv om bestyrelsen eller forstander har kompetencen efter § 4, nr. 5*] ansætter og afskediger skolens {øvrige ledere og} personale {efter indstilling fra forstanderen}.

*Stk. 3.* Forstanderen og skolens øvrige personale er omfattet af bestemmelserne i forvaltningslovens kapitel 2 om inhabilitet og i kapitel 8 om tavshedspligt m.v.

*Skolekreds/repræsentantskab*

**§ 17.**  Skolen skal have en skolekreds/repræsentantskab, der står bag skolens oprettelse og virksomhed.

*Stk. 2.* Privatpersoner (myndige), foreninger m.v. skal udgøre flertallet af skolekredsen/repræsentantskabet. {Følgende foreninger m.v. er medlemmer af skolekredsen/repræsentantskabet med følgende antal medlemmer: [*Angiv navne på foreningerne m.v. samt antallet af medlemmer pr. forening m.v.*].}

|  |
| --- |
|  |

*Stk. 3.* Medlemskab godkendes af bestyrelsen. Afgørelsen kan forelægges generalforsamlingen/repræsentantskabsmødet både af den, som bestyrelsen har afslået at optage, og af et mindretal i bestyrelsen.

*Stk. 4.* Af medlemmerne opkræves et beløb ved skolens oprettelse samt kontingent mindst én gang årligt. Medlemmernes bidrag giver ikke ret til andel i skolens overskud. Medlemmerne hæfter ikke personligt for skolens gæld. {Medlemmernes bidrag ydes af de foreninger m.v., der står bag repræsentantskabet.}

*Stk. 5.* Medlemskab giver adgang til på generalforsamlingen/repræsentantskabsmødet at afgive én stemme. Der kan ikke stemmes ved fuldmagt. Medlemmerne får stemmeret fra [*tidspunkt, hvorfra medlemmerne får stemmeret fra*].

*Generalforsamlingen/repræsentantskabsmødet*

**§ 18.** Generalforsamlingen/repræsentantskabsmødet består af skolekredsens/repræsentantskabets medlemmer.

*Stk. 2.* Generalforsamlingen/repræsentantskabsmødet vedtager ændringer i vedtægterne, jf. § 22, og træffer beslutning om skolens nedlæggelse, jf. § 23.

**§ 19.** Ordinær generalforsamling/ordinært repræsentantskabsmøde afholdes hvert år inden udgangen af [*angiv måned*]. Den indkaldes af bestyrelsen med mindst 14 dages varsel med dagsorden for mødet. {[*Angiv en eventuel minimumsdagsorden*.]}

*Stk. 2.* Forslag, som ønskes behandlet på generalforsamlingen/repræsentantskabsmødet, skal være bestyrelsen i hænde senest [*konkret antal*] dage før generalforsamlingen/repræsentantskabsmødet. Forslag bekendtgøres for medlemmerne senest [*konkret antal*] dage før.

*Stk. 3.* Ekstraordinær generalforsamling/ekstraordinært repræsentantskabsmøde afholdes, når et flertal af bestyrelsens medlemmer eller mindst [*angiv procentsats*] procent af skolekredsens/repræsentantskabets medlemmer ønsker det. Den indkaldes som ordinær generalforsamling/ordinært repræsentantskabsmøde sammen med dagsorden.

*Stk. 4.* Beslutninger træffes ved almindelig stemmeflerhed. Generalforsamlingen/repræsentantskabsmødet er beslutningsdygtig uden hensyn til antal mødte medlemmer, jf. dog § 23, stk. 1.

*Stk. 5.* [*Konkret antal*] medlem{mer} kan kræve skriftlig afstemning.

*Stk. 6.* Der føres protokol over det, der foretages og vedtages på generalforsamlingen/repræsentantskabsmødet. Protokollen underskrives af dirigenten og opbevares på skolen.

*Regnskab, revision og ret til indsigt*

**§ 20.** Årsrapporten opstilles og revideres i overensstemmelse med gældende regler om regnskab for og revision af efterskoler og frie fagskoler.

*Stk. 2.* Alle bestyrelsens medlemmer skal underskrive den reviderede årsrapport inden fremlæggelse for generalforsamlingen/repræsentantskabsmødet. Medlemmerne skal samtidig afgive en erklæring på tro og love om, at de opfylder betingelserne for medlemskab af bestyrelsen, jf. lovens § 7.

*Stk. 3.* Regnskabsåret er kalenderåret.

*Stk. 4.* Skolens årsrapport formidles til medlemmerne af skolekredsen/repræsentantskabet senest 14 dage før generalforsamling/repræsentantskabsmøde.

*Stk. 5.* Medlemmerne af generalforsamlingen/repræsentantskabet og skolens medarbejdere har ret til indsigt i drifts-, anlægs- og likviditetsbudgetter, byggeregnskaber og oplysninger til brug for tilskudsberegning, der sendes til offentlig myndighed.

*Tegningsret*

**§ 21.** Skolen tegnes af bestyrelsens formand i forening med [*antal*] medlem{mer} af bestyrelsen.

*Stk. 2.* Tegningsretten efter stk. 1 kan ikke delegeres.

*Ændring af skolens vedtægt*

**§ 22.** Bestyrelsen er ansvarlig for, at skolens vedtægt er i overensstemmelse med loven.

*Stk. 2.* Ændring af vedtægten skal vedtages på en generalforsamling/et repræsentantskabsmøde.

*Stk. 3.* Vedtægtsændringer gælder kun, hvis de

1. angiver bestyrelsesmedlemmernes navn og adresse med let læselig skrift,
2. er underskrevet af samtlige bestyrelsesmedlemmer,
3. indeholder oplysning om, hvem der er formand og næstformand for bestyrelsen, og
4. er offentliggjort på skolens hjemmeside med angivelse af, hvornår offentliggørelsen har fundet sted, og hvornår vedtægtsændringerne er vedtaget af generalforsamlingen/repræsentantskabsmødet.

*Stk. 4.* Selvom generalforsamlingen/repræsentantskabsmødet kan træffe beslutning om vedtægtsændringer, kan bestyrelsen uden generalforsamlingens/repræsentantskabsmødets inddragelse bringe skolens vedtægt i overensstemmelse med lovgivningens krav, herunder efterkomme Børne- og Undervisningsministeriets pålæg herom. Generalforsamlingen/repræsentantskabsmødet skal orienteres om sådanne vedtægtsændringer hurtigst muligt.

*Nedlæggelse af skolen*

**§ 23.** Ophører skolen med at drive skolevirksomhed i overensstemmelse med formålsbestemmelsen, skal den nedlægges.

*Stk. 2.* Beslutning om skolens nedlæggelse træffes på en generalforsamling/repræsentantskabsmøde, hvor mindst 2/3 af alle medlemmer stemmer for. Opnås sådant flertal ikke, kan beslutning om nedlæggelse træffes efter mindst 14 dage på en ny generalforsamling/repræsentantskabsmøde med almindeligt flertal af de mødte medlemmer.

*Stk. 3.* Nedlægges skolen, skal den siddende bestyrelse fungere, indtil den økonomiske opgørelse af aktiver og passiver er gennemført eller overgået til behandling i skifteretten eller ved likvidation.

*Stk. 4.* Bestyrelsen har i forbindelse med skolens nedlæggelse ansvaret for

1. at skolens aktiver bevares,
2. at den økonomiske opgørelse i anledning af nedlæggelsen foretages efter gældende bestemmelser, og
3. at skolens nettoformue anvendes i overensstemmelse med vedtægten, jf. stk. 5.

*Stk. 5.* Overskydende midler anvendes med Børne- og Undervisningsministeriets godkendelse til skoleformål, der støttes i henhold til gældende regler om efterskoler og frie fagskoler.

{Vedtægten er vedtaget i overensstemmelse med reglerne for vedtægtsændringer i den tidligere vedtægt.}

Således vedtaget på generalforsamlingen/repræsentantskabsmødet den [*dato*].

[*For alle bestyrelsesmedlemmer anføres navn og adresse med let læselig skrift, samt underskrift, og det angives, hvem der er formand og næstformand for bestyrelsen*]